Amawal « TASNIREMT N UMEZRUY » yesԑa azal n 3500 n wawalen i yettwazuzren deg 211 n yisebtaren. Am yal amawal yefka-d tazwert tamatut ɣer taggara yessegra-tt s tegrumma n yiɣbula uɣur yettuɣal umaru Ḥabib-Allah Mansui yal tikelt.Amawal-a d asinutlayan deg-s ad-naf snat n tutlayin tafransist d tmaziɣt .Yebḍa ɣef sin n yiḥricen igejdanen : 1- Aḥric amezwaru : d tagrumma n wawalen tafransist-tamaziɣt yettusemlen ilmend n umyizwer agemmayan mebla asegzi , yal awal n tefransist iqubel-it-id ugdazal ines s tmaziɣt .